Na osnovu člana 38 stav 1 tačka 2 Zakona o lokalnoj samoupravi (Sl. list CG br. 2/18 i 34/19) članova 70, 71 i 72 Zakona o poljoprivrednom zemljištu ("Sl. list CG", br. 15/92, 59/92, 73/10, 32/11) i člana 34 stav 1 tačka 2 Statuta Opštine Zeta, ("Sl. list CG - opštinski propisi", broj 24/19), na sjednici Skupštine opštine Zeta , održanoj \_\_\_\_\_\_\_\_ . godine, donijeta je

**ODLUKA**

**o suzbijanju i procjeni poljskih šteta na teritoriji opštine Zeta**

**Član 1**

Ovom odlukom utvrđuje se postupak ,suzbijanje i procjene nastalih poljskih šteta na poljoprivrednom zemljištu u privatnoj i društvenoj svojini.

**Član 2**

Pod poljskom štetom u smislu ove odluke podrazumijeva se uništavanje ili oštećenje usjeva, sadnica, stabala, pašnjaka, livada i poljoprivredne mehanizacije koje nastaju usljed:

 1. Napasanja stoke na imanjima drugih vlasnika bez saglasnosti vlasnika,

 2. Progona i prevoza stoke, poljoprivrednih proizvoda i oruđa, mašina i alata za rad preko poljoprivrednih imanja, bez odobrenja vlasnika,

 3. Nepravilnog korišćenja sezonskih puteva,

 4. Uklanjanje graničnih međa i međaša,

 5. Skretanje vode, vodotoka i bujičnih potoka preko imanja drugih vlasnika bez odobrenja vlasnika,

 6. Oštećenje ili uništavanje poljoprivredne mehanizacije na imanjima,

 7. Rušenje i oštećenje koliba, torova i sl.

 8. Prevoz drveta, kamena i dr. preko poljoprivrednog zemljišta,

 9. Sječa, lomljenje ili bilo koji drugi način uništavanja voćnjaka, sadnica ili drugih poljoprivrednih kultura,

 10. Puštanje stoke po zasijanim površinama ili drugom poljoprivrednom zemljištu, gdje se može pričiniti šteta,

 11. Vađenje kamena, šljunka i drugog materijala kojim se pričinjava šteta na poljoprivrednom zemljištu,

 12. Zloupotreba tuđe stoke,

 13. Sprečavanje korišćenja seoskih puteva i progon bez ovlašćenja,

 14. Sprečavanje korišćenja seoskih pojila i dr. zajedničkih vodopoja i njihovo rušenje i zagrađivanje

 15. Sve druge samovoljne radnje kojima se pričinjava šteta na poljoprivrednom zemljištu.

 **Član 3**

Pričinjenu poljsku štetu u smislu člana 1 ove odluke procjenjuje i utvrđuje na zahtjev oštećene strane, Komisija koju obrazuje predsjednik opštine na predlog opštinskog organa uprave nadležan za poslove poljoprivrede.

Komisija je sastavljena od 3 (tri) člana:

 - dva predstavnika iz Sekretarijata za razvoj preduzetništva i poljoprivrede

 - predstavnik Sekretarijata za finansije i budžet

**Član 4**

Komisija je dužna da na zahtjev oštećenog odmah, a najkasnije sledećeg dana, izađe na lice mjesta radi procjene štete.

Prilikom utvrđivanja i procjene štete prisustvuje oštećeni i počinilac štete.

Ukoliko počinilac štete odbije da prisustvuje procjeni štete, Komisija će izvršiti procjenu štete u njegovom odsustvu.

**Član 5**

Komisija je dužna prije procjene štete da pokuša da izvrši nagodbu između oštećenog i počinioca štete.

Prilikom procjene štete na licu mjesta, Komisija sastavlja zapisnik koji obavezno sadrži sledeće podatke:

 - na čijem je poljoprivrednom zemljištu šteta pričinjena,

 - koja je površina ili dio objekta oštećen,

 - količinu štete prikazano naturalno /u plodu/, ​i vrednosno /u novcu/,

 - ko je počinio štetu.

Zapisnik potpisuje komisija, oštećeni i počinilac štete.

Jedan primjerak zapisnika Komisija dostavlja inspekciji, koja po službenoj dužnosti pokreće prekršajni postupak kod nadležnog organa za vođenje prekršajnog postupka.

**Član 6**

Počinilac štete dužan je da istu nadoknadi oštećenom u iznosu, na način i u roku koji utvrdi Komisija.

Ukoliko počinilac štete odbija da izvrši naknadu za učinjenu štetu, oštećeni ostvaruje svoja prava u sudskom postupku na osnovu zapisnika Komisije o izvršenoj procjeni štete.

**Član 7**

Komisiji pripada naknada za rad.

Visinu naknade utvrđuje predsjednik Opštine posebnim aktom, polazeći od obima i složenosti rada koji je Komisija obavila.

**Član 8**

Ukoliko se stoka uhvati u poljskoj šteti, a nepoznatog je vlasnika, korisnik poljoprivrednog imanja ili lice zaduženo za zaštitu poljoprivrednog imanja /čuvar polja/, ​ima pravo zadržati stoku najviše 15 dana o čemu će odmah obavijestiti MUP i Opštinski organ nadležan za poslove poljoprivrede.

Ukoliko se u roku od 15 dana vlasnik ne pronađe stoka će se na osnovu odobrenja koji donosi Opštinski organ nadležan za poslove poljoprivrede prodati putem Oglasa na javnoj licitaciji.

**Član 9**

Novčana sredstva ostvarena prodajom stoke na javnoj licitaciji upotrijebiće se za naknadu troškova pričinjene štete, čuvanja i održavanja stoke, sprovođenje postupka javne licitacije, a ostatak sredstava biće uplaćen u Budžetu Opštine.

**Član 10**

Vlasnik izgubljene stoke koji se pronađe prije javne licitacije, dužan je da oštećenom nadoknadi troškove pričinjene štete i troškove čuvanja i održavanja stoke.

**Član 11**

U slučaju kršenja odredaba ove odluke primjenjivaće se sankcije utvrđene Zakonom o poljoprivrednom zemljištu.

**Član 12**

Nadzor nad sprovodjenjem ove Odluke, vršiće nadležni inspekcijski organ Ministarstva poljoprivrede, šumarstva i vodoprivrede uz saradnju sa Službom komunalne policije i inspekcije Opštine Zeta.

**Član 13**

Ova odluka stupa na snagu osmog dana od dana objavljivanja u "Sl. listu CG - opštinski propisi

Br.

Zeta \_\_\_;\_\_\_;\_\_\_ godine.

SKUPŠTINA OPŠTINE ZETA

PREDSJEDNIK,

Nebojša Domazetović

 **OBRAZLOŽENJE**

Pravni osnov za donošenje Odluke o suzbijanju i procjeni poljskih šteta na teritoriji Opštine Zeta sadržan je u članu 38 stav 1 tačka 2 Zakona o lokalnoj samoupravi („Službeni list Crne Gore“, br. 002/18, 034/19, 038/20, 050/22 i 084/22) kojim je propisano da skupština donosi propise i druge opšte akte, članovima 70, 71 i 72 Zakona o poljoprivrednom zemljištu ("Službeni list Republike Crne Gore", br. 015/92, 059/92, 059/92, 027/94, "Službeni list Crne Gore", br. 073/10, 032/11) kojima je propisano da se poljskom štetom, smatra uništavanje i oštećenje usjeva, sadnica, stabala i poljoprivredne mehanizacije na imanjima, kao i svako drugo oštećenje na poljoprivrednom zemljištu koje se predvidi kao poljska šteta propisom skupštine opštine i da su korisnici poljoprivrednog zemljišta dužni da se uzdržavaju od radnji kojima se pričinjava poljska šteta na poljoprivrednom zemljištu, a vlasnici, odnosno držaoci stoke dužni su obezbijediti da stoka ne pričinjava štetu na poljoprivrednom zemljištu, da se mjere za suzbijanje poljskih šteta propisuju odlukom skupštine opštine, i da se Odlukom utvrđuje naročito: način progona stoke putevima koji vode pored poljoprivrednog zemljišta, način korišćenja sezonskih puteva, rok do kada se planinske livade (sjenokosi) moraju pokositi, kao i druge mjere za zaštitu poljoprivrednog zemljišta, i da Skupština opštine, može propisati način organizovanja službe za zaštitu poljoprivrednog zemljišta od poljskih šteta, postupak sa uhvaćenom stokom bez čobana i čiji je vlasnik nepoznat, učešće građana u troškovima čuvanja njihovog poljoprivrednog zemljišta, način procjene i naknade štete, kao i druga pitanja u vezi sa suzbijanjem poljskih šteta i članu 34 stav 1 tačka 2 Statuta Opštine Zeta (“Službeni list Crne Gore – opštinski propisi”, br. 012/23) kojim je propisano da Skupština donosi propise i druge opšte akte.

Predlog Odluke o suzbijanju i procjeni poljskih šteta sastoji se od 13 članova.